laion/Wikipedia-Exotic huggingface dataset:
ჩხალთა

ჩხალთა, აწგარა — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში, კოდორის მარჯვენა შენაკადი. იქმნება მდინარეების ადანგესა და მარუხის შეერთებით ზღვის დონიდან 1488 მ სიმაღლეზე. სიგრძე 38 კმ (მდინარე ადანგეს სათავიდან 48 კმ), აუზის ფართობი 465 კმ². საზრდოობს თოვლის, წვიმის, მყინვარებისა და მიწისქვეშა წყლით. წყალდიდობა იცის მარტიდან ოქტომბრის ბოლომდე (გამოწვეულია თოვლისა და მყინვარების დნობით) ყველაზე დიდი წყალდიდობა ივლის-აგვისტოშია. წყალმცირეა დეკემბრიდან მარტამდე. საშუალო წლიური ხარჯი შესართავთან 40,7 მ³/წმ. აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 173. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 19.
ჰესპერიდები

ჰესპერიდები — უკიდურეს დასავლეთში მცხოვრები მშვენიერი ქალიშვილები, რომელნიც ჰესპერიდების ბაღში ოქროს ვაშლებს დარაჯობენ. ეს ოქროს ვაშლები ოდესღაც ქორწილში გეამ აჩუქა ჰერას, იმან კიდევ ხსენებულ ბაღში გაგზავნა და მცველად მიუჩინა დაუძინებელი ურჩხული ლადონა. იქვე არიან ხმატკბილი ნიმფები - ჰესპერიდები - ერებოსის (წყვდიადის), ნიქსის ანუ ღამის, ფორკოსის და კეტოს, ატლანტისა და ჰესპერიას (ჰესპერიდის), მწუხრის ვარსკვლავ ჰესპეროსის თუ ზევსის და ჰერას ასულები. ამ ნიმფების რიცხვი სამიდან შვიდამდე მერყეობს. მათი სახელებია ჰესტია, ეგალა (აიგლა), არეთუსა, ერითეა, ჰესპერია… ძველი ავტორები მათ დედამიწის უკიდურეს დასავლეთ კიდეში ასახლებენ, მერე ასახელებენ ლიბიას, მავრიტანიას, ატლანტის ოკეანის კუნძულტა ჯგუფს. ჰესიოდეს ცნობით მათი მშვენიერი ბაღი ოკეანის მიღმაა. ვაშლებს იცავდნენ ატლანტის და მის ძმისწულ ჰესპერისის ასულნი და დრაკონი. აკაკი გელოვანი, მითოლოგიური ლექსიკონი, გვ. 606, „საბჭოთა საქართველო“, თბ., 1983 ვიკისაწყობში არის გვერდი თემაზე: ჰესპერიდები
ნემეის ლომი

ნემეის ლომი — ჰერაკლეს ციკლის თქმულებიდან ცნობილი მხეცი, ტიფონისა და ექიდნის ან ექიდნისა და გერიონის ძაღლის ორთროსის საზარელი ნაშიერი, რომელმაც მთელი არგოლიდა ლამის უდაბნოდ აქცია. ყველგან საქონლისა და ადამიანთა გვამები და ძვლები ეყარა. სოფოკლემ ნადირს უწოდა „მწყემსთა რისხვა“ („ბუკოლინ ალასტორ ლეონ“). ვერც ერთმა გმირმა ვერ შესძლო მისი მოკვლა, მხოლოდ ჰერაკლემ ევრისთევსის პირველი დავალებით ნახა, დაჭრა, შეიპყრო და გაგუდა. სწორედ ეს სცენაა ასახული ანტიკური ხელოვნების უამრავ ნიმუშში. აკაკი გელოვანი, მითოლოგიური ლექსიკონი, გვ. 266, „საბჭოთა საქართველო“, თბ., 1983 ვიკისაწყობში არის გვერდი თემაზე: ნემეის ლომი
ერიმანთოსის ტახი

ერიმანთოსის ტახი — ერიმანთოსის მთის მხეცი, რომელმაც მთელი არკადია აიკლო. მძვინვარე ნადირი აოხრებდა აყვავებულ მხარეს, გლეჯდა საქონელს და ადამიანებს. ჰერაკლემ ევრისთევსის დავალებით ცოცხლად შეიპყრო, თოვლიან ველზე მოტარეშე მოთარეშე შებოჭა და მეფეს მიჰგვარა. აკაკი გელოვანი, მითოლოგიური ლექსიკონი, გვ. 175, „საბჭოთა საქართველო“, თბ., 1983 ვიკისაწყობში არის გვერდი თემაზე: ერიმანთოსის ტახი
სტიმფალიდები

სტიმფალიდები — სპილენძისფრთებიანი ჯადოსნური ფრინველები, რომელნიც არკადიის ჩრდილო-აღმოსავლეთით ცნობილი ჭაობიანი ტბის სტიმფალისის მიდამოებში ბინადრობდნენ. მათი ბასრი ფრთები ისარივით ესობოდა და ხმალივით ჭრიდა ყველას. ადამიანებს ფოლადის ჭანგებით გლეჟდნენ და ჭამდნენ. ეს კაციჭამია ფრთოსნები ჰერაკლემ დახოცა ან ნაწილობრივ ათენას ნაჩუქარი ბობღნის ჟღარუნების ხმაურით განდევნა. იგივე ხერხი იხმარეს არგონავტებმა არესის კუნძულზე მობინადრე მსგავსი მეომარი ფრინველების გასადევნად. რაკი ჰერაკლეს შიშით პონტოს ევქსინოსის მიმართულებით გაფრიდნენ, სწორედ ეს ფრთოსნები შეიძლება ყოფილიყვნენ ის მტაცებლები, რომლებმაც არგონავტებს მაღლიდან ბასრი ფრთები დაუშინეს. აკაკი გელოვანი, მითოლოგიური ლექსიკონი, გვ. 460, „საბჭოთა საქართველო“, თბ., 1983. ვიკისაწყობში არის გვერდი თემაზე: სტიმფალიდები
ტობა

ტობა — მდინარე სამეგრელო-ზემო სვანეთის მხარის მარტვილის მუნიციპალიტეტში. მდინარე რეჩთან შეერთების შემდეგ ქმნის მდინარე აბაშას. გამოედინება სამ ნაკადად ასხის მასივის ფლატის კარსტული მღვიმეებიდან. სიგრძე 4 კილომეტრი. აჩენს მაღალ ჩანჩქერებს. წყლის ხარჯი ზაფხულობით 0,5-1,5 მ³/წმ. გიგინეიშვილი გ., ქართული საბჭოთა ენციკლოპედია, ტ. 10, თბ., 1986. — გვ. 6.
უელვა (ქალაქი)

უელვა (ესპ. Huelva) — ქალაქი და ნავსადგური სამხრეთ ესპანეთში, ანდალუსიაში, ატლანტის ოკეანის კადისის ყურის ნაპირზე. უელვის პროვინციის ადმინისტრაციული ცენტრი. ქრისტეფორე კოლუმბი უელვადან გაემგზავრა ამერიკაში.  აშშ, ჰიუსტონი, (ინგლ. Houston) თეატრის შენობა უელვა ოფიციალური საიტი(ესპანური)
საქართველოს საზოგადოებრივი მაუწყებელი

საქართველოს საზოგადოებრივი მაუწყებელი, სსმ — ეროვნული ტელე-რადიომაუწყებლობის კომპანია საქართველოში, შექმნილი სახელმწიფო ტელე-რადიო კორპორაციის რეორგანიზაციის ბაზაზე, „მაუწყებლის შესახებ“ საქართველოს კანონის საფუძველზე (23 დეკემბერი, 2004). კომპანიამ რადიომაუწყებლობა 1925 წელს დაიწყო, ტელევიზიისა კი — 1956 წელს. ამჟამად, მაუწყებელი აერთიანებს ორ ტელეარხს: პირველი არხსა (1956) და მეორე არხს (1991), ასევე რადიოარხებს — საქართველოს რადიო-პირველი არხი — FM 102.4 (1925) და რადიო ორი-ქართული რადიო — FM 100.9 (1995). დღეისათვის, საქართველოს მოსახლეობის 85 % იღებს პირველა არხის მაუწყებლობას, ხოლო 55 % — მეორე არხის მაუწყებლობას. საქართველოს მაუწყებლის ტელეპროგრამების მიღება ასევე შესაძლებელია სატელიტიური ანტენით და ინტერნეტის მეშვეობით ევროპისა და აზიის რამდენიმე ქვეყანაში. 2004 წელს მაუწყებლობის კანონის მიღებით დაიწყო საქართველოს ტელევიზიის სახელმწიფო დაქვემდებარებიდან საზოგადოებისაში გადაყვანის პროცესი. 2005 წელს საქართველოს პარლამენტმა აირჩია მაუწყებლის სამეურვეო საბჭო, რომელიც ცხრა წევრისგან შედგება. ერთ-ერთი მათგანი, თამარ კინწურაშვილი, „თავისუფლების ინსტიტუტიდან“, მოგვიანებით სსმ-ის პირველ გენერალურ დირექტორად აირჩიეს. 2008 წლის 4 აპრილიდან, 2009 წლის 20 ივლისამდე თანამდებობა ლევან ყუბანეიშვილს ეკავა. 2009 წლის 10 აგვისტოდან 2012 წლის 13 დეკემბრამდე სსმ-ის გენერალური დირექტორი იყო გიორგი ჭანტურია. იგი მისმა მოადგილე გიორგი ბარათაშვილმა შეცვალა, რომელიც უნდობლობის საფუძველზე სამეურვეო საბჭომ ორჯერ გადააყენა თანამდებობიდან, თუმცა სასამართლომ ორჯერვე აღადგინა პოსტზე. 2017 წლის 6 იანვრიდან 2020 წლის 18 აგვისტომდე მაუწყებლის გენერალური დირექტორის თანამდებობას ვასილ მაღლაფერიძე იკავებდა. ოფიციალური საიტი დაარქივებული 2008-09-04 საიტზე Wayback Machine. ↑ MEMBERS (73) OF THE EUROPEAN BROADCASTING UNION (56 COUNTRIES), MEMBERS (73) OF THE EUROPEAN BROADCASTING UNION (56 COUNTRIES) / European Broadcasting Union — 2016. — P. 1. <a href="https://wikidata.org/wiki/Track:Q166400"></a> ↑ „საზოგადოებრივ მაუწყებელს ახალი დირექტორი ჰყავს“. ახალი ამბები. სივილ ჯორჯია. 4 აპრილი 2009. დაარქივებულია ორიგინალიდან — 5 მარტი 2016. ციტირების თარიღი: 13 აგვისტო 2009. ↑ „საზოგადოებრივი მაუწყებლის ხელმძღვანელი გადადგა“. ახალი ამბები. სივილ ჯორჯია. 20 ივლისი 2009. ციტირების თარიღი: 13 აგვისტო 2009. ↑ „საზოგადოებრივი მაუწყებლის ახალი დირექტორი გიორგი ჭანტურია გახდა“. ახალი ამბები. სივილ ჯორჯია. 10 აგვისტო 2009. ციტირების თარიღი: 13 აგვისტო 2009. ↑ გია ჭანტურია თანმდებობიდან გადადგა. დაარქივებულია ორიგინალიდან — 2016-03-04. ციტირების თარიღი: 2012-12-23. ↑ ვასილ მაღლაფერიძემ საქართველოს პირველი არხის გენერალური დირექტორის თანამდებობა დატოვა, 1tv.ge
სან-სებასტიანი

სან-სებასტიანი, დონოსტია (ესპ. San Sebastián [san seβasˈtjan], ბასკ. Donostia [doˈnos̺tia]) — ქალაქი და ნავსადგური ჩრდილოეთ ესპანეთში, ბასკეთში. ბისკაიის ყურის ნაპირზე, მდინარე ურუმეის შესართავთან. გიპუსკოის პროვინციის ადმინისტრაციული ცენტრი. ქალაქში პერიოდულად იმართება საერთაშორისო კონოფესტივალები. ↑ National Statistics Institute Municipal Register of Spain of 2023 — 2023. <a href="https://wikidata.org/wiki/Track:Q845937"></a><a href="https://wikidata.org/wiki/Track:Q123821811"></a> ↑ 2.0 2.1 http://www.minetur.gob.es/telecomunicaciones/es-ES/Servicios/Numeracion/Documents/Descripcion_plan_20101216.pdf ↑ Donostia (Basque) / San Sebastián (Spanish), El Diario Vasco, Thursday 29 December 2011. (ესპანური)
ოპოსუმისებრნი

ოპოსუმისებრნი (ლათ. Didelphidae) — ძუძუმწოვრების ოჯახი ჩანთოსნების რიგისა. მათი სხეულის სიგრძეა 8-50 სმ, მასა 1,6-5,7 კგ. აერთიანებს 12 გვარის 65 სახეობას. გავრცელებულია ჩრდილოეთ და სამხრეთ ამერიკაში. ცხოვრობენ ტყეებსა და ჯაგნარში. უმთავრესად მეხეური, ზოგიერთი ნახევრად წყლის ცხოველია. აქტიურობენ შებინდებისას და ღამით. ნაირჭამიები ან მწერიჭამიები არიან. მაკეობა 12-16 დღეს გრძელდება. შობენ 18-მდე ნაშიერს, რომელთაც დედალი 70 დღემდე ჩანთით ატარებს. სანადირო ობიექტია (იყენებენ ხორცს). ჩრდილოამერიკულ ოპოსუმს (Didelphis marsupialis) იყენებენ, როგორც ლაბორატორიულ ცხოველს. ქართული საბჭოთა ენციკლოპედია, ტ. 7, თბ., 1984. — გვ. 546.
ოპტიკური პარაგრაფები

„ოპტიკური პარაგრაფები“ — ვახტანგ VI-ის „წიგნი ზეთების შეზავებისა და ქიმიისა ქმნისა“ შედგება 279 პარაგრაფისაგან, მათ შორის 55 სამედიცინო შინაარსისაა, აქედან 215-232-მდე პარაგრაფები „ოპტიკური პარაგრაფებია“, სადაც განხილულია ფიზიკური და ფიზიოლოგიური ოპტიკის საკითხები. ტექსტში საკმაოდ ზუსტად და თანამიმდევრულად არის აღწერილი მხედველობის საკორექციო საშუალებათა ყალიბის მომზადების, სათვალის მინების თრაშვისა და გაპრიალების პროცესები, ხელსაწყოების, კერძოდ, დურბინდის დამზადების წესები, გარჩეულია ერთთვალიანი და ორთვალიანი დურბინდი და მოცემულია სხივების გარდატეხის სქემატური გამოსახულება. შენგელია მ., ქართული საბჭოთა ენციკლოპედია, ტ. 7, თბ., 1984. — გვ. 558.
სულეიმან რაჰიმოვი

სულეიმან ჰუსეინ-ოღლუ რაჰიმოვი (აზერ. Süleyman Hüseyn oğlu Rəhimov; დ. 22 მარტი [ ძვ. სტ. 9 მარტი], 1900, სოფ. აინი, ახლანდელი გუბადლის რაიონი — გ. 11 ოქტომბერი, 1983, ბაქო, აზერბაიჯანი) — აზერბაიჯანელი მწერალი. აზერბაიჯანის სსრ სახალხო მწერალი (1960). სკკპ წევრი 1926 წლიდან. მიიღო პედაგოგიური განათლება. ავტორია რომანებისა „შამო“ (სრული ვარიანტი 3 ტომად, 1931–1964), „საჩლი“ (1940–1948), „კავკასუუს არწივი“ (ტ. 1—2, 1971–1973) და მოთხრობებისა „მიწის ხმა“ (1941), „მედალიონი“ (1942), „საძმო საფლავი“ (1943). ქართულად თარგმნილია მოთხრობა „აღბულახის მთებში“ და „მეჰმანი“ (ნაწყვეტი, 1944). დაჯილდოებულია ლენინის ორდენებით, ასევე სხვა ორდენებითა და მედლებით. ქართული საბჭოთა ენციკლოპედია, ტ. 8, თბ., 1984. — გვ. 315.
საბით რაჰმანი

საბით რაჰმანი (ნამდვილი სახელი და გვარი საბით ქერიმ-ოღლუ მაჰმუდოვი; დ. 26 მარტი, 1910, ნუხა — გ. 23 სექტემბერი, 1970, ბაქო, აზერბაიჯანი) — აზერბაიჯანელი მწერალი. აზერბაიჯანის სსრ ხელოვნების დამსახურებული მოღვაწე (1943). სკკპ წევრი 1943 წლიდან. ლიტერატურული მოღვაწეობა დაიწყო 20-იანი წლების დასასრულს. წერდა ლექსებს, მოთხრობებს, ფელეტონებს. აზერბაიჯანული საბჭოთა კომედიის ერთ-ერთი პირველი ავტორია („ქორწილი“, დაიდგა 1939; „ბედნიერები“, დაიდგა 1941; „სიცრუე“, 1965 და სხვა). დაწერა რომანი „ნინა“ (1951), რომელშიც ასახულია იატაკქვეშა სტამბის შემქნელის ლ. კეცხოველისა და მის თანამებრძოლთა რევოლუციური მოღვაწეობა. შაყულაშვილი გ., ქართული საბჭოთა ენციკლოპედია, ტ. 8, თბ., 1984. — გვ. 315. ↑ 1.0 1.1 Рахман Сабит // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ვიკისაწყობში არის გვერდი თემაზე: საბით რაჰმანი
ოპუნცია

ოპუნცია (ლათ. Opuntia) — მცენარეთა გვარი, კაქტუსისებრთა ოჯახისა. სუკულენტური ბუჩქები ან, იშვიათად, ხეებია. აქვთ ბრტყელი, წვნიანი დანაწევრებული ფოთლისებრი ტოტები. ღერო მოფენილია ეკლებით (ეკლების უმეტესობა ფოთლების სახეცვლილებას წარმოადგენს) ან ე. წ. გლოქიდიებით (წვრილი ეკლისებური გამონაზარდები); რამდენიმე სახეობას რუდიმენტული ფოთლებიც აქვს, რომლებიც მალე სცვივა. ოპუნციის 250-ზე მეტი სახეობა გავრცელებულია ამერიკაში; ზოგიერთი კულტივირებულია სხვა ტროპიკულ და სუბტროპიკულ ქვეყნებში, აგრეთვე სამხრეთ და შუა ევროპაში, ყირიმში, შუა აზიასა და კავკასიაში, კერძოდ საქართველოში ბევრგან გაველურებულია; მაგ. Opuntia ficus indica — თბილისის მიდამოებში და დასავლეთ საქართველოში. ოპუნციის ყინვაგამძლე სახეობები უძლებენ — 10 °C. ღერო შეიცავს სახამებელს, შაქრებს, პროტეინს, C ვიტამინს. ადვილად მრავლდება ვეგეტატიუტად. ოპუნცია ინდიელების უძველესი საკულტო მცენარეა; იგი გამოსახულია მექსიკის სახელმწიფო გერბზე. ქართული საბჭოთა ენციკლოპედია, ტ. 7, თბ., 1984. — გვ. 551.
ოჟორის სამაროვანი

ოჟორის სამაროვანი, ზემოლისას სამაროვანი, განვითარებულია რკინის ხანის არქეოლოგიური ძეგლი შიდა ქართლში, ქარელის მუნიციპალიტეტის სოფელ ოჟორიდან (1991 წლამდე შედიოდა სამხრეთ ოსეთის ავტონომიური ოლქის ზნაურის რაიონში) დაახლოებით 2 კმ-ზე, ადგილობრივ ზემოლისაზე. გაითხარა 1951 წელს (ხელმძღვანელი ო. ჯაფარიძე) 14 ორმოსამარხი. დაკრძალვის წესი არ დადგინდა, ვინაიდან ბავშვის 1 კბილის გარდა ადამიანთა ძვლები არ შემორჩენილა. სამარხებში აღმოჩნდა მრავალნაირი თიხის ჭურჭელი, ძირითადად რკინის იარაღი (შუბისპირები, მოკლე ხიშტისმაგვარი იარაღი, სატევრები, ცალპირა მოხრილი დანები და სხვა). ერთგან იყო ბრინჯაოს კოლხური ცული, რომლის ყუაზე ხარის ქანდაკებაა. № 1 ორმოსამარხში კი მხოლოდ ბრინჯაოს იარაღი იყო. სამკაული ნაკეთებია ბრინჯაოსაგან. მძივების ძირითადი ნაწილი სარდიონისაა. ბევრია ცისფერი პასტის მძივებიც. მცირე რაოდენობითაა თეთრი პასტის ცილინდრული ე. წ. „დომინოს“ ტიპის, ლურჯი მინისა და ქარვის მძივები. სამაროვანი ძირითადად ძვ. წ. VII საუკუნით თარიღდება, ხოლო № 1 ორმოსამარხი გვიანდელი ბრინჯაოს ხანას განეკუთვნება. ჯაფარიძე ო., არქეოლოგიური გათხრები სოფელ ოჟორაში, «თსუ შრომები», 1955, ტ. 65; მენაბდე მ.,ქსე, ტ. 7, გვ. 551, თბ., 1984
ორაგული

ორაგული (ლათ. Salmo) — თევზების გვარი ორაგულისებრთა ოჯახისა. გავრცელებულია წყნარი და ატლანტის ოკეანეების ჩრდილო ნაწილის აუზის ჩრდილოეთ ნახევარსფეროში, იშვიათად ჩრდილოეთის ყინულოვან ოკეანეში; მრავალი სახეობა აკლიმატიზებულია ბუნებრივი არეალის მიღმა. ზურგის ფარფლში 17-ზე ნაკლები სხივი აქვთ. გამრავლების პერიოდში ღებულობენ ღია საქორწინო შეფერილობას. ტოფობენ მდინარეებში, ნაყოფიერება დაბალია. რიგი გამსვლელი ორაგული ქმნის სუფთა მტკნარწყლიან ფორმას. არსებობს სეზონური ფორმებიც. აერთიანებს 50-მდე სახეობას, რომელთა შორის აღსანიშნავია: იშხანი, შავი ზღვის ორაგული, ჩრდილოეთის ორაგული, კუმჟა და სხვა. საქართველოში ორაგულისებრთა ოჯახიდან გავრცელებულია შავი ზღვის ორაგული, ცისარტყელა კალმახი, მდინარის კალმახი, ტბის კალმახი, რიპუსი, პელიადი, ლადოგური სიგი. ორაგული რეწვის, სპორტული თევზჭერისა და აკვაკულტურის მნიშვნელოვანი ობიექტია. ზოგიერთი სახეობის რაოდენობა მცირდება, ზოგიერთი დაცვის ქვეშაა. იყენებენ ნედლს, დამარილებულს, შებოლილს, დაკონსერვებულს. ცნობილია ორაგულის ზურგიელი, დოში, სათალი, წითელი ხიზილალა და სხვა. ↑ Лососи || Большая российская энциклопедия. დაარქივებულია ორიგინალიდან — 2021-07-22. ციტირების თარიღი: 2021-07-22. ↑ Fish Identification: Find Species
სევანი (მრავალმნიშვნელოვანი)

სევანი შეიძლება აღნიშნავდეს: სევანი – ტბა სომხეთში სევანი – ქალაქი სომხეთში
ქალთა VII საჭადრაკო ოლიმპიადა

24 ოქტომბერი - 11 ნოემბერი 1976. ჰაიფა, ისრაელი ფიდეს გადაწყვეტილებამ ისრაელში ჩაეტარებინა მორიგი საჭადრაკო ოლიმპიადები მრავალი ფედერაციის პროტესტი გამოიწვია. სსრ კავშირის საჭადრაკო ფედერაციამ ოფიციალურად მიმართა ფიდეს სხვა ქვეყანაში გადაეტანა ოლიმპიადები. ფიდემ ეს მოწოდება არად ჩააგდო და თავისი გადაწყვეტილება არ შეცვალა. მაშინ სსრ კავშირმა და სოციალისტური ბანაკის სხვა ქვეყნებმა უარი თქვეს ოლიმპიადაში გამოსვლაზე. ამან რაღა თქმა უნდა თავისი დაღი დაასვა ჰაიფაში გამართულ ოლიმპიადას. აღთქმულ მიწაზე 23 ქვეყნის გუნდი შეიკრიბა. მათ ჯერ ქვეჯგუფებში გაარკვიეს ურთიერთობა, ხოლო შემდეგ ფინალურ ტურნირში გაითამაშეს ოლიმპიური მედლები. ჰაიფაში ერთი მნიშვნელოვანი სიახლე იყო. ფიდემ ქალთა გუნდებს მესამე დაფაც დაუმატა და ამიერიდან გუნდები სამ დაფაზე ხვდებოდნენ ერთმანეთს. ტურნირის მათვარი ფავორიტები მასპინძლები იყვნენ. მათ პირველ დაფაზე, ყოფილი საბჭოთა მოჭადრაკე, მსოფლიოს სამგზის ვიცე-ჩემპიონი, ალა კუშნირი თამაშობდა. ყოფილი საბჭოელები იყვნენ ლიუბოვ კრისტოლი და ოლღა პოდრაჟანსკაიაც. ძლიერი გუნდი ჰყავდათ ნიდერლანდელებსაც, რომელთაც ყოფილი რუმინელი, ალექსანდრა ნიკოლაუ, ახლა უკვე ვან დერ მიიე, ედგათ სათვეში. ყოფილი ჩეხი, იანა მალიპეტროვა (ახლა ჰარტსონი) თამაშობდა ინგლისელთა პირველ დაფაზე. სწორედ ამ გუნდებს შორის უნდა წარმართულიყო ბრძოლა. მაგრამ, ბრძოლა არ შედგა. მასპინძელთა უპირატესობა აშკარა იყო და ჩემპიონობაც მათ დარჩათ. პირველი ეტაპი I ქვეჯგუფი: 1. ისრაელი - 9 2.  ავსტრალია -5,5 3.  არგენტინა - 5,5 4. კოლუმბია - 5,5 5.  ავსტრია -4,5 II ქვეჯგუფი: 1. ნიდერლანდები -12,5 2. დანია -9,5 3.  ფინეთი - 8,5 4.  კანადა- 7,5 5.  უელსი - 4,5 6.  იაპონია - 2,5 III ქვეჯგუფი: 1. ინგლისი -12,5 2. ესპანეთი -10,5 3. საფრანგეთი -8 4. იტალია -7 5. შვედეთი -5,5 6.  ახალი ზელანდია -1,5 IV ქვეჯგუფი: 1. აშშ -11,5 2. გერმანია - 9,5 3.  ფილიპინები -8,5 4.  ირლანდია -7,5 5. შვეიცარია - 7 6.  შოტლანდია - 1 ფინალური ეტაპი XVII - XXIII ადგილები 17.  შვეიცარია - 12 18.  ავსტრია - 12 19.  შვედეთი - 11,5 20.  იაპონია -11 21.  შოტლანდია - 7,5 22.  უელსი -6,5 23.  ახალი ზელანდია - 2,5 IX - XVI ადგილები 9.  კანადა-13,5 10.  იტალია - 12 11.  არგენტინა - 11,5 12.  ირლანდია - 10,5 13.  ფინეთი - 10 14.  საფრანგეთი - 9,5 15.  კოლუმბია - 9,5 16.  ფილიპინები - 7,5 I-VIII ადგილები  ინგლისი იანა ჰარტსონი 9 (+7=4-2), შეილა ჯეკსონი 6 (+5=2-2), ელაინ პრიჩრდი (5(+4=2-2), სიუზან კალდუელი 4 (+3=2-3)  ესპანეთი პეპიტა ფერერ-ლუკასი 5,5 (+3=5-3), ნიუვეს გარსია-ვისენტე 9,5 (+8=3-0), მარია დელ პინო გარსია-პარდონი 5 (+3=4-2), ტერეზა კანელა 2 (+1=2-1). თენგიზ გიორგაძე. ქართული ჭადრაკის მატიანე. თბილისი, ,,განათლება’’ 1995. თენგიზ გიორგაძე. საჭადრაკო ოლიმპიადების ჩემპიონები. თბილისი. ,,ცოდნა’’ 1984. Шахматы. Энциклопедический словарь. Москва. изд. ,,Советская Энциклопедия’’ 1990 შედეგები
კლიტემნესტრა

კლიტემნესტრა — ბერძნულ მითოლოგიაში ტინდარეოსის და ლედას ასული, ელენეს და დიოსკურების და, აგამემნონის ცოლი, ქრიზოთემიდას, ორესტეს, იფიგენიასა და ელექტრას დედა. როდესაც ბერძენთ ჯარების მთავარსარდალი აგამემნონი ტროაში იბრძოდა, მოღალატე ცოლმა ეგისთე შეიყვარა და მასთან ერთად განაგებდა მიკენს. შინ დაბრუნებით გახარებული მეფე ცოლმა მზაკვრული ალერსით მიიღო, აბაზანაში შეიყვანა, სადაც მისი დახმარებით ეგისთემ მოკლა, ტახტზეც მკვლელი ავიდა და შვიდი წელი განაგებდა მიკენს. სხვა ვერსიით კლიტემნესტრამ ქმარი იმისათვის მოკლა, რომ ლამაზი ტყვე ქალი კასანდრა მოიყვანა და მისი შერთვა უნდოდა. როდესაც ორესტე გაიზარდა, ეგისთეც მოკლა და მოღალატე დედაც, რისთვისაც ის ერინიებმა გააგიჟეს. აკაკი გელოვანი, მითოლოგიური ლექსიკონი, გვ. 257, „საბჭოთა საქართველო“, თბ., 1983 ვიკისაწყობში არის გვერდი თემაზე: კლიტემნესტრა
ბორჯომი (საფეხბურთო კლუბი)

„ბორჯომი“ — საქართველოს საფეხბურთო კლუბი, დაარსდა 1936 წელს, ქალაქ ბორჯომში. საშინაო მატჩებს ატარებს სახელოვანი ქართველი ფეხბურთელის, თბილისის „დინამოს“ ნახევარმცველის, ჯემალ ზეინკლიშვილის სახელობის სტადიონზე. კლუბი დაარსდა 1936 წელს როგორც „თორი“ ბორჯომი. თავიდან თამაშობდა ადგილობრივ ჩემპიონატში, 1993-94 წლების სეზონში შედგა დებიუტი პირველ ლიგის აღმოსავლეთის ჯგუფში, სადაც 1997 წლამდე ასპარეზობდა. 2000-2002 წლებში ასევე გამოდიოდა პირველ ლიგაში, შემდეგ დაქვეითდა და 2004 წლამდე მეორე ლიგაში გამოდიოდა. 2004 წლის ზაფხულში კლუბს „ბორჯომი“ დაერქვა და პირველ ლიგაში წარმატებული გამოსვლის შემდეგ უმაღლეს ლიგაში აღზევდა. კლუბისთვის საუკეთესო 2005-06 წლების სეზონი გამოდგა, როდესაც სეზონი მე-5 ადგილზე დაამთავრა, 2007-08 წლების სეზონში შეძლო თასის ნახევარფინალში გასვლა. 2008-09 წლების სეზონში მე-11 ადგილის დაკავების შემდეგ დაბრუნდა პირველ ლიგაში. მეორე ლიგის 2013-14 წლების სეზონში პირველ ადგილზე დასრულების შემდეგ პირველ ლიგაში აღზევდა და ასპარეზობა B ჯგუფში განაგრძო. 1936—2004: თორი ბორჯომი 2004 წლიდან დღემდე: ბორჯომი პირველი ლიგა მეორე ადგილი: 2005 თორნიკე აფციაური (2005-2006) შოთა ბაბუნაშვილი (2007-2008) რევაზ გეწაძე (2005-2006) შოთა გრიგალაშვილი (2007-2008) ალექსანდრე კოშკაძე (2006-2007) ზურაბ მამალაძე (2005-2006) ნოდარ მაჭავარიანი (2005-2006) გიორგი მეგრელაძე (2007-2008) გიორგი ნერგაძე (2007) თეიმურაზ ღონღაძე (2007) ბექა შეყრილაძე (2006-2007)
GNU Free Documentation License

GNU Free Documentation License (GNU-ის თავისუფალი დოკუმენტაციის ლიცენზია, ანუ უბრალოდ GNU FDL (GFDL) — კოპილეფთ-ლიცენზია, რომელიც შემუშავებულია თავისუფალი პროგრამული უზრუნველყოფის ფონდის მიერ როგორც დანამატი GNU GPL-სთვის. GNU FDL განკუთვნილია სამომხმარებლო სახელმძღვანელოებისა და სხვა დოკუმენტაციისთვის, რომლებიც, როგორც წესი, თან ახლავს კომპიუტერულ პროგრამებს. მიუხედავად ამისა, ამ ლიცენზიის გამოყენება შეიძლება ნებისმიერი თემატიკის ტექსტისთვის. ოფიციალური საიტი
გერიონი

გერიონი (ბერძ. Γηρυών) — ბერძნული მითოლოგიის მიხედვით, კუნძულ ერითიას მეფე, ქრიზაორეს და ნიმფა კალიროეს შვილი, ექიდნეს ძმა, სამთავიანი და სამტანიანი ბუმბერაზი, რომელსაც მხოლოდ მუცლის არე ჰქონდა მთლიანი. ექვსხელა და ექვსფეხა უზამფარს სამი ფარი ეჭირა და მოწინააღმდეგეს თავზარს სცემდა. ქვეყნიერების უკიდურეს დასავლეთში ჰქონდა საბრძანებელი და კუნძულ ერითეაზე ჰყავდა ოქროსფერი (წითელი) საქონლის ჯოგი, რომელსაც მწყემსავდა ბუმბერაზი ევრიტიონი და დარაჯობდა ორთავიანი ძაღლი ორთროსი. ჰერაკლემ ჯოგი მოსტაცა, ისრები დაუშინა და კომბლით მოუსწრაფა სიცოცხლე. აკაკი გელოვანი, მითოლოგიური ლექსიკონი, გვ. 113, „საბჭოთა საქართველო“, თბ., 1983. შეგიძლიათ იხილოთ მედიაფაილები თემაზე „გერიონი“ ვიკისაწყობში.
ორაგულისებრნი

ორაგულისებრნი (ლათ. Salmonidae) — თევზების ოჯახი ორაგულისნაირთა რიგისა. ჩრდილოეთ ნახევარსფეროს გამსვლელი ან მტკნარი წყლის თევზებია. ზურგის ფარფლში 10–16 სხივი აქვთ, მეორე, ცხიმოვანი ფარფლი სხივებს მოკლებულია. მრავლდებიან მტკნარ წყალში. მრავალი სახეობა აკლიმატიზებულია სამხრეთ ნახევარსფეროს წყლებში. ოჯახის შემადგენლობაში წარმოდგენილია როგორც ანადრომული, ისე მტკნარწყლიანი თევზის სახეობები. ორაგულისებრნი შეიცავს 11 გვარსა და 226 სახეობას. მეტად ცნობილი წარმომადგენლებია: ჩრდილოეთის ორაგული, თევზთეთრა, ღურკანა, კეტა, ნელმა, ნერკა, სიმა, კიჟუჩი, ჩავიჩა, კუმჟა, სიგი, ომული, არქტიკული გოჭალა, იშხანი, ჰარიუსი, ტაიმენი, ლენოკი. სხვადასხვა სახეობის კარგად ცნობილი კრებსითი სახელწოდებებია ორაგული და კალმახი. ორაგულისებრნი გავრცელებულია ატლანტისა და წყნარ ოკეანეებში, აგრეთვე ჩრდილოეთი ნახევარსფეროს მტკნარ წყლებში, შუა და ჩრდილოეთ განედებში. მათი ქვირითის დიდი ბუნებრივი ადგილებია კამჩატკა, სახალინი და კურილის კუნძულები. ორაგულისებრნი ძვირფასი სარეწაო თევზებია, თევზჭერისა და აკლიმატიზაციის კარგი ობიექტები. მათი აქტიური მოპოვება ხორციელდება არა მხოლოდ ძვირფასი წითელი ხორცის, არამედ წითელი ხიზილალის გამოც. განსაკუთრებით ძვირფასია წყნაროკეანური ორაგულების წითელი ხიზილალა. კულტივირებისა და ხელოვნური გამრავლების ობიექტებია ჩრდილოეთის ორაგული, წყნაროკეანური ორაგული და კალმახის სხვადასხვა სახეობა. საქართველოში ორაგულისებრთა ოჯახიდან გავრცელებულია შავი ზღვის ორაგული, ცისარტყელა კალმახი, მდინარის კალმახი, ტბის კალმახი, რიპუსი, პელიადი, ლადოგური სიგი. საქართველოში, ორაგულისებრთა წარმოებაში 99,2 პროცენტით ცისარტყელა კალმახია წარმოდგენილი. ↑ Расс Т.С. Жизнь животных. Том 4, часть 1. Рыбы. Под ред. проф. Т. С. Расса. - М.: Просвещение, 1971. ↑ FAMILY Details for Salmonidae - Salmonids - FishBase ↑ დემეტრაშვილი მ., ქართული საბჭოთა ენციკლოპედია, ტ. 7, თბ., 1984. — გვ. 551-552. ↑ სტატისტიკის ეროვნული სამსახური
მენეჯერი

მენეჯერი (ინგლ. Manager, სიტყვიდან manage — მართვა, ხელმძღვანელობა) — ხელმძღვანელი პირი საკუთარი კაპიტალის გარეშე. ასევე პირი, რომელიც პასუხს აგებს შრომის ორგანიზაციასა და კონტროლზე ორგანიზაციასა ან საწარმოებში. დიდი საწარმოების წარმოშობასთან ერთად მოხდა წარმოების მესაკუთრისა და ხელმძღვანელის ფუნქციათა გამიჯვნა. მენეჯერების სამი რგოლი არსებობს: უფროსი, საშუალო და უმცროსი. მენეჯმენტი სოციალურ და პოლიტიკურ ტერმინთა ლექსიკონი–ცნობარი. (სარედ.: ჯგუფი: ედუარდ კოდუა და სხვ. ; გამომც.: ლაშა ბერაია) - თბილისი : ლოგოს პრესი, 2004 - 351გვ. ; 20სმ. - (სოციალურ მეცნ. სერია/რედ.: მარინე ჩიტაშვილი). - ISBN 99928-926-9-2 : [ფ.ა.] მენეჯერი. სამოქალაქო განათლების ლექსიკონი, სპებ.